Scribd היא פלטפורמת לשיתוף קבצים שנוסדה ב-2007 על ידי טריפ אדלר וג'ארד פרידמן. כיום זוהי ספרייה דיגיטלית, שמציעה שירות מנוי עם ספרים מובילים, כולל רבי מכר קלאסיים, ושבסיסה בסן פרנסיסקו, קליפורניה. Scribd כולל גם יצירות שנתרמו על ידי משתמשים ברחבי העולם. זהו אתר גדול עם יותר מ-80 מיליון קוראים פעילים, המגיעים לאתר מדי חודש.
באתרי Scribd מאוחסנים למעלה מ-2 מיליון קבצים, מצגות ושרטוטים. ניתן לחפש מסמכים על פי מילות מפתח, להוריד מסמכים בפורמטים נפוצים כמו doc, pdf ו-rtf.
אחרי העלאת מסמך ניתן להזמין חברים אחרים ברשת Scribd לצפות בו.
מן היתרונות המרכזיים שבשימוש באתר זה הם שהעלאת הקבצים לרשת לא פוגעת בקישורים הקיימים בתוך המסמכים והם ממשיכים להיות פעילים, כמו גם שלכל מסמך ומסמך ניתן להוסיף תגיות (גם בעברית) המאפיינות אותו ומקלות על החיפוש.
iPaper.
iPaper הוא ממשק פלאש בעזרתו ניתן לשלב מסמכים בפורמטים רבים בתוך דפי אינטרנט וכן להמיר חזרה את המסמכים לפלאש ולצפות בהם בפורמט המקורי שלהם.
פורמטים נתמכים:
Scribd Groups.
מאפשר ליצור ולקבץ חברים כקבוצה ייעודית לקבוצת מסמכים מסוימת.
מתחרים.
מתחרים ל-Scribd הם Google Docs, OpenFloodgate, issuu ו-Calaméo
הארגון העולמי למשפט רפואי
הארגון העולמי למשפט רפואי הוקם בשנת 1967 על מנת לעודד מחקר וידע בתחומי המשפט הרפואי, דיני הבריאות, ורפואה משפטית ולשם יצירת קשרים בינלאומיים בין העוסקים בתחומים הנ"ל. עם התפתחות השיח האקדמי והמקצועי בתחומי הביואתיקה, החל גם תחום זה לתפוס מקום הן בכנסים המקצועיים של הארגון והן בפרסומיו.
מאז הקמתו קיים הארגון 25 קונגרסים בינלאומיים בארצות שונות. תחילה התקיימו הקונגרסים מדי שלוש שנים, לאחר מכן הפכו לקונגרסים דו-שנתיים. החל משנת 2014 מקיים הארגון קונגרס עולמי שנתי למשפט רפואי. המשתתפים כוללים אנשי מקצוע ומומחים מכל קצוות העולם ונוגעים בתחומי המפגש שבין המשפט ובין מקצועות הבריאות. בכל שנה מתמקד הקונגרס ב 3–4 נושאי ליבה מרכזיים בתחומים של רפואה משפטית, דיני בריאות וביואתיקה ומשפט.
הקונגרסים העולמיים האחרונים התקיימו בירושלים (1994), דרום אפריקה (1996), הונגריה (1998), הלסינקי (2000), מאסטריכט (2002), סידני (2004), טולוז (2006), בייג'ינג (2008), זאגרב (2010), ברזיל(2012). אינדונזיה (2014), פורטוגל (2015), לוס אנג'לס (2016), באקו (2017), תל אביב (ספטמבר 2018), טוקיו (אוגוסט 2019). הבחירה במדינה המארחת נעשית ארבע שנים מראש. הקונגרסים הבאים ייערכו בטורקיה (2021) ובאוסטרליה (2022). הקונגרס שתוכנן להתקיים בטורונטו בשנת 2020 נדחה לשנת 2024 עקב מגפת הקורונה.
פרט לקונגרס העולמי השנתי, הארגון שותף ומקדם פעילויות אזוריות ומקומיות ברחבי העולם בתחומי עיסוקו.
הנהלת הארגון מונה נציגים (Governors) ממדינות שונות בעולם, הנבחרים באספות הכלליות של הארגון.
לאורך השנים הצטיינה ישראל בנציגות משמעותית בקונגרסים הבינלאומיים של הארגון, בחברים ובנושאי תפקידים שונים בקרב הארגון. כמו כן, מאמרים רבים פרי עטם של מומחים ישראליים פורסמו לאורך השנים בכתב העת של הארגון.
כתב העת הרשמי של הארגון הוא Medicine and Law שיוצא לאור מאז שנת 1980. כתב העת הוא רבעון (4 כרכים בשנה) המפורסם באנגלית ויוצא כעת לאור באמצעות ההוצאה לאור המשפטית HeinOnLine. מייסד כתב העת: פרופ' אמנון כרמי (ישראל). עורך אחראי כיום: פרופ' רוי ברן (אוסטרליה).
החל משנת 2009, מפרסם הארגון איגרת מידע לחבריו הכוללת גם היא מאמרים פרי עטם של חברי הארגון, המדווחים על חידושים בתחום המשפט הרפואי בארצם (פסקי דין בעלי חשיבות, חוקים חדשים ו/או דיונים המתנהלים בארצם בתחום באותה העת).
יחידים יכולים להצטרף לארגון העולמי ללא השתייכות ארגונית כלשהי ובלבד שיעמדו בתנאי הקבלה לארגון העולמי (המפורסמים באתר האינטרנט שלו).
ישראלים בארגון העולמי למשפט רפואי.
עו"ד ד"ר אורן אסמן, מרצה בכיר בחוג לסיעוד, מנהל המרכז (בהקמה) לביואתיקה ולמשפט בפקולטה לרפואה באוניברסיטת תל אביב ויו"ר ועדות פסיכיאטריות מחוזיות, שימש סגן נשיא חבר ההנהלה המצומצמת של הארגון לשנים 2012–2018. כמו כן, הוא כיהן כיו"ר התוכנית המדעית של הקונגרס העולמי למשפט רפואי ולביואתיקה שהתקיים בישראל בתאריכים 2–5 בספטמבר 2018. עם פרישתו בספטמבר 2018, הוענק לו אות הוקרה על שירות יוצא דופן מטעם נשיא הארגון.
פרופ' אמנון כרמי, פרופ' אמריטוס באוניברסיטת חיפה, שופט מחוזי בדימוס, יו"ר המרכז הבינלאומי לבריאות, משפט ואתיקה ודיקן לשעבר ומקים בית הספר למשפטים במכללה האקדמית צפת, שימש נשיא הארגון מאז שנת 1991 ועד לשנת 2010. עם פרישתו הוא הוכרז כנשיא כבוד של הארגון. כמו כן, נקבע על שמו "פרס אמנון כרמי".
פרופ' ישראל שטראוס, פסיכיאטר ומנהל האגף לבריאות נפש במרכז הרפואי מעייני הישועה, שימש בשנת 2015 כעורך רפואי של כתב העת של הארגון, Medicine and Law.
פרופ' מוחמד ותד, ראש בית הספר למשפטים במכללה האקדמית צפת, שימש בשנים 2010–2015 כעורך ראשי של כתב העת של הארגון.
עו"ד יונתן דייוויס, לשעבר העורך הראשי של הביטאון "רפואה ומשפט", שימש בעבר כיו"ר מועצת הנשיאים של הארגון העולמי למשפט רפואי. בקונגרס העולמי למשפט רפואי וביואתיקה שהתקיים בספטמבר 2018 בתל אביב נבחר עו"ד דייוויס כנציג ישראל במועצת הנגידים של הארגון. כמו כן, באותו הקונגרס התקיימה לראשונה תחרות פרס דייוויס למאמרים אקדמיים מצטיינים, הודות לתרומתו של עו"ד דייוויס להנצחת פועלו האקדמי של אביו המנוח, פרופ' מיכאל דייוויס.
אלגברת מנה
אלגברת המנה - הכללה של חבורת המנה וחוג המנה למבנה אלגברי כללי. משמשת בין היתר להכללת משפטי האיזומורפיזם באלגברה אוניברסלית.
הגדרה:
יהי formula_1 מבנה אלגברי עם n פעולות, ויהא formula_2יחס שקילות על אברי A כך שלכל פעולה formula_3, אם מתקיים formula_4 עבור i=1...k ,מתקיים גם:
formula_5
יחס השקילות משרה מבנה אלגברי חדש שנקרא "אלגברת מנה" formula_6 שאבריו הם מחלקות השקילות המתאימות עם הפעולות:
formula_7 (לפי formula_2)
דוגמה -הכללה של משפט האיזומורפיזם הראשון:
יהיו A ו-B מבנים אלגבריים ויהא F אפימורפיזם מ-A על-B,אזי:
"A/"Φ איזומורפי ל-B. כש- Φ יחס השקילות המוגדר על אברי A כך:formula_9 אם ורק אם formula_10.
הוכחה(חלקית) :
תחילה נוכיח ש-Φ משרה אלגברת מנה:
תהי formula_3 פעולה k-ארית, ויהיו formula_4(לפי Φ) עבור i=1...k (זאת אומרת formula_13 עבור i=1...k).
מכאן נובע ש,formula_14
זאת אומרת, formula_5
נגדיר הומומורפיזם מ-"A/"Φ ל-B כך:
formula_16
הוא חח"ע כי צמצמנו את כל הערכים השווים למחלקות שקילות (איברים בודדים),ועל בירושה מ-F.
עורק הראש
נירופיברומטוזיס
הכחדת קרטיקון שלישון
סיפורו של שאנהת
סיפורו של שׂאנהת (או סינוּחֶה) הוא טקסט מצרי שהתגלה בתחילת המאה ה-20 ומתוארך לתקופת שלטונו של סנוסרת הראשון (1898-1943 לפנה"ס). יש ויכוח מתמשך בקרב אגיפטולוגים על השאלה האם הסיפור מבוסס על אירועים שקרו בפועל בהם מעורב אדם בשם שאנהת (שבמצרית עתיקה משמעו: "בן השקמה"), כשהקונצנזוס הוא שסביר להניח שזו יצירה ספרותית ולא תיאור היסטורי. בשל האופי האוניברסלי של הנושאים שנחקרו בטקסט, כולל השגחה וחסד אלוהי. מחברו האנונימי תואר כ"שייקספיר המצרי" שרעיונותיו מקבילים בטקסטים המקראיים. סיפורו של שאנהת היא יצירה שנכתבה בפרוזה וייתכן שגם היא בוצעה על במה. על הפופולריות הרבה של היצירה מעידים ההעתקים הרבים ממנה ששרדו.
עלילה.
שאנהת היה פקיד מצרי לענייני סורים (Styw) ששירת בארמון פרעה אמנמחת הראשון בתבי. תפקידו היה לשרת את הנסיכה נפרו, אחותו ואשתו של סנוסרת הראשון ובתו של אמנמחת ה-1. בסיפורו הוא מציג את עצמו כנציב המינהלתי של המלך פרעה בארצות האסיאתיות. במהלך מסע צבאי בלוב (Timhi, Tjehenu) שבו הוא נוכח, מגיע שליח לנסיך ומבשר לו שמתהלכת שמועה שהמלך מת. שאנהת מתמלא חשש ממהומות הירושה או מהאשמות נגדו בקשירת קשר (כפי שמעיד מאוחר יותר בפני שליט רתנו) ובורח. הוא עובר אזור מחצבות ומגיע ל'חומות השליט', סוג של מחסום שנועד לעצור את הסורים (Styw) ולמחוץ את שוכני החולות. הוא מתחבא בין השיחים כדי שלא יבחינו בו השומרים על החומה, ואז בלילה הוא יוצא ונודד במדבר. במדבר, באזור האגמים המרים ("המים השחורים הגדולים"), הוא חשב שהוא עומד למות, אך ניצל על ידי קבוצה של נוודים סורים, שבראשם מנהיג שבעבר ביקר במצרים, ונותן לו מים, חלב, ומבשל בשבילו.
שאנהת הגיע עד גבל ומשם נודד מזרחה למחוז קדם, שם הוא שהה שנה וחצי. עמו-ננשי, שליט רתנו (כנען) הפנימית שכבר שמע על כישרונו של שאנהת, העסיק אותו. שאנהת שיבח בפני עמו-ננשי את פרעה הנוכחי, וניסה לשכנע את השליט לפתח קשרים דיפלומטיים עם מלך מצרים. עמו-ננשי שם את שאנהת בראש ילדיו משיאו לבתו הבכורה, ומעניק לו ארץ מובחרת שנקראת יאא (Iaa, אולי "יאה" על שום יופיה ופריונה). זוהי אדמה עם תאנים וענבים, בה היין רב ממים, שמניבה שפע דבש ושמן, על עציה פירות שונים, יש בה שעורה וחיטה, וצאן לאין-מספר מכל הסוגים. שאנהת הפך לנשיא שבט ב"ארץ-הגבעות" (Xast, ארצם של החיקסוס), והוא סועד איתם בסעודה מפוארת עם אוכל, קנקנים, יין, בשר מבושל וברווזים צלויים ומקנה, הביאו ציד ממלכודות ומכלבי ציד, וכן מוצרי חלב.